text: Хари Кейн контузи глезен, под въпрос е за Русия 2018 - Flashnews
  сряда, 14 април, 23:20
  Хари Кейн контузи глезен, под въпрос е за Русия 2018
  публикувана от Alex Popov на 11 март, 2018
  Нападателят на Тотнъм Хари Кейн може да пропусне Световното първенство в Русия. Кейн получи контузия в десния глезен по време на двубоя с Борнемут (4:1) и беше сменен още през първото полувреме. Той напусна стадиона с помощта на патерици и със защитен ботуш. През миналия сезон нападателят имаше две различни травми в десния глезен и пропусна заради тях 14 мача. До края на този сезон има още 11 срещи, включително с Челси на 1 април.
  "Контузията е подобна на тази от миналия сезон. Надяваме се да не е нещо сериозно, но ще трябва да изчакаме резултатите от скенера", каза треньорът на Тотнъм Маурисио Почетино. Кейн има 35 гола за шпорите през този сезон.
  Деле Али също е контузен
  Друг играч на столичния тим, който получи контузия срещу Борнемут, е Деле Али. При него обаче става въпрос за разтежение.